**LĒMUMS**

Liepājā

|  |  |
| --- | --- |
| 2022.gada 21.jūlijā |  Nr.269/11(prot. Nr.11, 6.§) |

Par koncertzāles “Lielais dzintars” telpu

nomas maksas pakalpojuma cenrādi

Pamatojoties uz likuma “Par pašvaldībām” 14.panta otrās daļas 3.punktu, 21.panta pirmās daļas 14.punkta g) apakšpunktu, Publiskas personas finanšu līdzekļu un mantas izšķērdēšanas novēršanas likuma 3.panta 2.punktu un 6.1 panta trešo daļu, Valsts pārvaldes iekārtas likuma 43.1 panta ceturto daļu, Ministru kabineta 2018.gada 20.februāra noteikumu Nr.97 “Publiskas personas mantas iznomāšanas noteikumi” 5.punktu, sabiedrības ar ierobežotu atbildību “Lielais Dzintars” vidēja termiņa darbības stratēģijas 2021.-2023.gadam 1.2.punktā norādīto vispārējo stratēģisko mērķi - nodrošināt iedzīvotājiem iespēju apmeklēt kultūras un izglītojošus pasākumus dažādās kultūras un mākslas nozarēs, piedāvājot iedzīvotājiem daudzveidīgu un augstvērtīgu kultūras programmu, 2016.gada 14.decembrī starp Liepājas pilsētas pašvaldību un sabiedrību ar ierobežotu atbildību “Lielais Dzintars” (turpmāk - SIA “Lielais Dzintars”) noslēgtā Deleģēšanas līguma 1.1.punktu, kas nosaka, ka pašvaldība deleģē SIA “Lielais Dzintars” veikt no likuma “Par pašvaldībām” 15.panta pirmās daļas 5.punktā noteiktās pašvaldības autonomās funkcijas - rūpēties par kultūru un tautas jaunrades attīstību - izrietošus pārvaldes uzdevumus, un 1.6.punktu, kas paredz, ka pašvaldības dome nosaka maksas pakalpojumu apmēru, izskatot Liepājas valstspilsētas pašvaldības domes pastāvīgās Izglītības, kultūras un sporta komitejas 2022.gada 14.jūlija lēmumu (sēdes protokols Nr.7) un pastāvīgās Finanšu komitejas 2022.gada 14.jūlija lēmumu (sēdes protokols Nr.8), Liepājas valstspilsētas pašvaldības dome **nolemj:**

1. Apstiprināt Liepājas koncertzāles “Lielais dzintars” telpu nomas maksas pakalpojuma cenrādi saskaņā ar pielikumu.

2. Atzīt par spēku zaudējušu Liepājas pilsētas domes 2017.gada 14.septembra lēmuma Nr.358 (prot. Nr.12, 6.#) “Par Liepājas koncertzāles "LIELAIS DZINTARS" telpu, aparatūras, aprīkojuma nomas un pakalpojumu maksu” 1.punktu.

3. Lēmuma 1.punktā minētais nomas maksas cenrādis stājas spēkā ar šī lēmuma pieņemšanas dienu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Kapitālsabiedrību pārvaldības uzraudzības un revīzijas daļai, SIA “Lielais Dzintars” |